40/2002. (V. 24.) OM rendelet az érettségi vizsga részletes követelményeiről
A SZÓBELI VIZSGA
A középszintű szóbeli vizsga tételsorának összeállításáról a vizsgabizottságot működtető intézmény gondoskodik. A szóbeli vizsga helyszínén internetkapcsolattal rendelkező számítógépnek kell működőképesen rendelkezésre állnia, amelyet a vizsgázó a felelete során használ. A számítógép működőképességének biztosítása érdekében a rendszergazdának a szóbeli vizsga teljes ideje alatt elérhetőnek kell lennie.
A könyvtárhasználat szóbeli témakör vizsgakérdéseinek teljesítéséhez szükséges nyomtatott és elektronikus forrásokat (pl. lexikon, enciklopédia, szakkönyv, tankönyv, szépirodalmi mű, CD-ROM) a vizsga helyszínén a diákok rendelkezésére kell bocsátani. E források jellegének, típusának összhangban kell lenniük a szóbeli tételsor feladataival.
A tételt a vizsgázónak önállóan kell kifejtenie. Közbekérdezni csak akkor lehet, ha teljesen helytelen úton indult el, vagy nyilvánvaló, hogy elakadt. (Ez esetben segítő kérdést lehet feltenni, amennyiben a szóbeli felelet első részére szánt felelési időbe még belefér.) Amikor a vizsgázó befejezte a tétel kifejtését, a vizsgáztató párbeszédet kezdeményez a témához kapcsolódóan.
Tartalmi szerkezet
A tételsor jellemzői
A tételsornak legalább 20 tételt kell tartalmaznia.
A tételek a vizsgakövetelmények 1-3., 7.1, 9. számú témaköreiből jelölhetők ki, így a tételeket az alábbi témakörökből és javasolt arányok figyelembevételével kell összeállítani úgy, hogy egy tétel csak egy témakör elméleti ismeretanyagát kérje számon. Bármely tétellel kapcsolatban számítógépes szemléltetés is kérhető, melynek várakozás nélküli végrehajtási ideje - a 7.1-es témakör kérdései kivételével - legfeljebb két perc.
 Információs társadalom	 8-20%	
 Informatikai alapismeretek - hardver	 24-32%	
 Informatikai alapismeretek - szoftver	 20-28%	
 Kommunikáció az interneten (gyakorlati kivitelezéssel)	 20-28%	
 Könyvtárhasználat	 8-12%	
A tétel jellemzői
A szóbeli vizsga egyetlen tétel kifejtéséből, valamint egy-két perces beszélgetésből áll, amely a vizsgázó témakörhöz kapcsolódó kommunikációs képességét tárja föl.
A vizsgára megfogalmazott tételek a tételcímeken túl a kifejtéshez konkrét tartalmi szempontokat is felsorolnak.
Értékelés
A felelet értékelése a következő szempontok alapján történik:
 - Logikai felépítés (Jó időbeosztás; a lényeg kiemelése; követhető gondolatmenet.)	 8 pont	
 - Kifejezőkészség, szaknyelv használata	 8 pont	
 - Tartalom (Mindent tartalmaz-e, ami a témakörhöz szükséges; vannak-e tárgyi tévedések, rossz magyarázatok.)	 8 pont	
 - Kommunikatív készség (Lehet-e a vizsgázót a témában vezetni; ha elakad, megérti-e, amit kérdez a bizottság; lehet-e a vizsgázóval a témáról tartalmas párbeszédet folytatni.)	 6 pont	

B) Témakörök
I. Információs társadalom
 1.1. A kommunikáció
 1.1.1. A kommunikáció általános modellje
 1.1.2. Információs és kommunikációs technológiák és rendszerek
 1.1.3. Számítógépes információs rendszerek az iskolában és a gazdaságban
 1.1.4. Közhasznú információs források
 1.2. Információ és társadalom
 1.2.1. Az informatika fejlődéstörténete
 1.2.2. A modern információs társadalom jellemzői
 1.2.3. Informatika és etika
 1.2.4. Jogi ismeretek
2. Informatikai alapismeretek - hardver
 2.1. Jelátalakítás és kódolás
 2.1.1. Analóg és digitális jelek 
2.1.2. Az adat és az adatmennyiség 
2.1.3. Bináris számábrázolás
 2.1.4. Bináris karakterábrázolás
 2.1.5. Bináris kép- és színkódolás
 2.1.6. Bináris hangkódolás
 2.2. A számítógép felépítése
 2.2.1. A Neumann-elvű számítógépek 
2.2.2. A (személyi) számítógép részei és jellemzőik: Központi feldolgozó egység, memória, buszrendszer, interfészek (illesztő), ház, tápegység, alaplap
 2.2.3. A perifériák típusai és főbb jellemzőik: bemeneti eszközök, kimeneti eszközök, bemeneti/kimeneti eszközök, háttértárak
 2.2.4. A (személyi) számítógép részeinek összekapcsolása és üzembe helyezése
 2.2.5. Hálózatok
3. Informatikai alapismeretek - szoftver
 3.1. Az operációs rendszer és főbb feladatai
 3.1.1. Az operációs rendszerek (fajtái) részei és funkciói, az operációs rendszer felhasználói felülete
 3.1.2. Könyvtárszerkezet, könyvtárak létrehozása, másolása, mozgatása, törlése, átnevezése
 3.1.3. Állományok típusai, keresés a háttértárakon
 3.1.4. Állománykezelés: létrehozás, törlés, visszaállítás, másolás, mozgatás, átnevezés, nyomtatás, megnyitás 
3.1.5. Az adatkezelés eszközei: Tömörítés, kicsomagolás, archiválás, adatvédelem
 3.1.6. A szoftver és a hardver karbantartó (segéd)programjai: víruskeresés és -irtás, víruspajzs, lemezkarbantartás, ...
 3.1.7. A hálózatok működésének alapelvei, hálózati be- és kijelentkezés, hozzáférési jogok, adatvédelem
7. Információs hálózati szolgáltatások
 7.1. Kommunikáció az Interneten
 7.1.1. Elektronikus levelezési rendszer használata 
7.1.2. Állományok átvitele
 7.1.3. WWW
 7.1.4. keresőrendszerek 
7.1.5. Távoli adatbázisok használata

9. Könyvtárhasználat
 9.1. Könyvtárak
 9.1.1. A könyvtár fogalma, típusai 
9.1.2. Eligazodás a könyvtárban: olvasóterem, szabadpolcos rendszer, multimédia övezet 
9.1.3. A helyben használható és a kölcsönözhető könyvtári állomány 
9.1.4. A könyvtári szolgáltatások
 9.2. Dokumentumok
 9.2.1. Nyomtatott dokumentumok 
9.2.2. Nem nyomtatott dokumentumok, illetve adathordozók (kazetta, diakép, film, CD, mágneslemez, DVD)
 9.3. Tájékoztató eszközök
 9.3.1. Katalógusok
 9.3.2. Adatbázisok
 9.3.3. Közhasznú információs források (pl. telefonkönyv, menetrend, térkép)